﻿တံတူး Titus 1

1 Paul, a servant of God, and an apostle of Jesus Christ, according to the faith of God’s chosen ones, and the knowledge of the truth which is according to godliness,
1 ယွၤအခ့အပှၤ, ဒီးယ့ၣ်ၡူးခရံာ် အပှၤတၢ်မၢဖိ, ဒ်ယွၤအပှၤဃုထၢဖိတဖၣ် အတၢ်နာ်, ဒီးတၢ်သ့ၣ်ညါ တၢ်မ့ၢ်တၢ်တီ လၢအဘၣ်ဃးဒီး တၢ်ယူးယီၣ်ယွၤအသိး,

2 in hope of eternal life, which God, who can’t lie, promised before time began;
2 လၢ တၢ်မုၢ်လၢ် တၢ်မူအထူအယိာ် လၢယွၤ လၢအကတိၤ တၢ်ကဘျံးကဘျၣ် တသ့ဘၣ်တဂၤ စံးပာ်ဝဲ လၢဟီၣ်ခိၣ် တချုး ကဲထီၣ်ဒံးဘၣ်,

3 but in his own time revealed his word in the message with which I was entrusted according to the commandment of God our Savior;
3 ဘၣ်ဆၣ်ဒီး, လၢအမုၢ်အလါဒၣ်ဝဲတဖၣ်န့ၣ်, လီၣ်ဖျါ အကလုၢ်အကထါ လၢတၢ်စံၣ်တဲၤတဲလီၤ, လၢတၢ်ဟ့ၣ်လီၤယၤ, ဒ်ယွၤ, ပှၤအုၣ်က့ၤခီၣ်က့ၤ ပှၤ, အတၢ်မၤလိာ်အသိးန့ၣ်, ယၤစီၤပီလူး,

4 to Titus, my true child according to a common faith: Grace, mercy, and peace from God the Father and the Lord Jesus Christ our Savior.
4 စံးဘၣ် စီၤတံတူး, ယဖိနီၢ်နီၢ် ဒ်တၢ်နာ်တမံၤဃီအသိးန့ၣ်, တၢ်ဘျုးတၢ်ဖှိၣ်, ဒီးတၢ်သူၣ်ကညီၤသးကညီၤ, ဒီးတၢ်ဃူတၢ်ဖိး လၢပၢ်ယွၤ, ဒီးလၢတၢ်အုၣ်က့ၤခီၣ်က့ၤပှၤ, ကစၢ် ယ့ၣ်ၡူးခရံာ် အအိၣ်န့ၣ်, မ်အဘၣ်နၤ တက့ၢ်.

5 I left you in Crete for this reason, that you would set in order the things that were lacking, and appoint elders in every city, as I directed you;
5 ယပာ်လီၤတဲာ်နၤ လၢကြ့တ့ၤန့ၣ် အဂ့ၢ်ဒ်အံၤ, ဒ်သိး နကကတဲာ်ကတီၤတၢ် လၢအတလၢတပှဲၤဘၣ်တဖၣ်, ဒီး ဒ်သိး နကပာ်ထီၣ် ပှၤသူၣ်က့သးပှၢ် လၢဝ့ၢ်ကိးဖျၢၣ်ဒဲး အပူၤ, ဒ်ယမၤလိာ်တ့ၢ်နၤ အသိး,

6 if anyone is blameless, the husband of one wife, having children who believe, who are not accused of loose or unruly behavior.
6 ပှၤ လၢတၢ်ပာ်တၢ်ကမၣ် လၢအလိၤ အလီၢ်တအိၣ်ဘၣ်, ဒီးအိၣ်ဒီး အမါ တဂၤဧိၤ, ဒီးအိၣ်ဒီး အဖိအလံၤ လၢအကလုၢ်တီ, လၢတၢ်ပာ်တၢ်ကမၣ် လၢအလိၤ လၢတၢ်ကလုာ်ကလိၤ အဃိ အလီၢ်တအိၣ်ဘၣ်, ဒီးတမ့ၢ်ဘၣ် အနၢ်က့ၣ်ဘၣ်န့ၣ်လီၤ.

7 For the overseer must be blameless, as God’s steward; not self-pleasing, not easily angered, not given to wine, not violent, not greedy for dishonest gain;
7 အဂ့ၢ်ဒ်အံၤ, ဒ်ပှၤကွၢ်ယွၤအတၢ် အသိးန့ၣ်, ပှၤကွၢ်တၢ်အိၣ်ဖှိၣ် ဘၣ်အိၣ်ထူၣ်ဖျဲးဒီး တၢ်ပာ်တၢ်ကမၣ် လၢအလိၤလီၤ. တမ့ၢ်ဘၣ် ပှၤလၢအမၤ ဖဲဒၣ်အသး, ပှၤလၢအသးဒိၣ်ထီၣ်ချ့, ပှၤလၢအအိၣ် လၢစပံးထံအဃၢၤ, ပှၤတီၢ်တၢ်, ပှၤသးကွံစ့ လၢအလၤကပီၤ တအိၣ်ဘၣ်.

8 but given to hospitality, a lover of good, sober minded, fair, holy, self-controlled;
8 မ့ၢ် ပှၤလၢအအဲၣ် ပှၤတမှံၤ, ပှၤလၢအအဲၣ် ပှၤဂ့ၤ, ပှၤလၢအပာ်အသး သပှၢ်သပှၢ်, ပှၤလၢအတီအလိၤ, ပှၤလၢအစီအဆှံ, ပှၤလၢအကီၤအသး,

9 holding to the faithful word which is according to the teaching, that he may be able to exhort in the sound doctrine, and to convict those who contradict him.
9 ပှၤလၢအဟံးဃာ် တၢ်အကလုၢ် အမ့ၢ်အတီ ဒ်တၢ်သိၣ်တၢ်သီအသိးန့ၣ်, ဒ်သိး အကသိၣ်ကညးတၢ် လၢတၢ်သိၣ်တၢ်သီ အဂ့ၤအဘၣ်, ဒီးတြီဃာ် ပှၤဂ့ၢ်လိာ်ဘှီလိာ်တဖၣ်န့ၣ်, သ့လီၤ.

10 For there are also many unruly men, vain talkers and deceivers, especially those of the circumcision,
10 အဂ့ၢ်ဒ်အံၤ, ပှၤအနၢ်က့ၣ်, ဒီးပှၤလၢအကတိၤ တၢ်ကလီကလီ, ဒီးပှၤလီန့ၢ်ပှၤအသး အိၣ်ဝဲ အါဂၤ, လၢပှၤဒိးတၢ်ကူးတရံး အကျါ အါတက့ၢ်လီၤ.

11 whose mouths must be stopped; men who overthrow whole houses, teaching things which they ought not, for dishonest gain’s sake.
11 ပှၤတဖၣ်န့ၣ် ပဘၣ်ပအၢဃာ် အထးခိၣ် လီၤ. အဝဲသ့ၣ်, ဒ်သိးအကန့ၢ်ဘၣ် စ့ လၢအလၤကပီၤ တအိၣ်ဘၣ်ဒီး, သိၣ်က့ၤတၢ် လၢအတဂ့ၤသိၣ်ဘၣ်, ဒီးမၤကဒံကဒါကွံာ် ပှၤဟံၣ် ဒီဟံၣ်ညါတဖၣ်လီၤ.

12 One of them, a prophet of their own, said, “ Cretans are always liars, evil beasts, and idle gluttons.”
12 ပှၤလၢအကျါဒၣ်ဝဲ, အဝံတဂၤ စံးဝဲဒၣ်, ပှၤကြ့တ့ၤဖိမ့ၢ် ပှၤကတိၤ တၢ်ကဘျံးကဘျၣ်ထီဘိ, ဆၣ်ဖိကီၢ်ဖိ အအၢ, ပှၤလၢအဟၢဖၢ ကၢၣ်ကျူလီၤ.

13 This testimony is true. For this cause, reprove them sharply, that they may be sound in the faith,
13 တၢ်အုၣ်အသးအံၤမ့ၢ် အမ့ၢ်အတီ လီၤ. မၤသးဒ်န့ၣ်ဒီး, ပာ်ဒူနသး ဒီးသိၣ်ဃီၣ်အီၤ, ဒ်သိးအသး ကအိၣ်ဆူၣ် လၢတၢ်နာ် အပူၤ တက့ၢ်.

14 not paying attention to Jewish fables and commandments of men who turn away from the truth.
14 ဒ်သိးအသု တစူၢ် ပှၤယူဒၤဖိ အပူ လၢအတမ့ၢ်တတီဘၣ်တဖၣ်, ဒီးပှၤကညီ အတၢ်သိၣ်တၢ်သီ လၢအမၢပညိကွံာ် တၢ်မ့ၢ်တၢ်တီန့ၣ်, တဂ့ၤလီၤ.

15 To the pure, all things are pure; but to those who are defiled and unbelieving, nothing is pure; but both their mind and their conscience are defiled.
15 ကယဲၢ် တၢ်ခဲလၢာ်မ့ၢ် အကဆှီ လၢပှၤအကဆှီတဖၣ် အဂီၢ်, မ့မ့ၢ် ပှၤတကဆှီဘၣ်, ဒီးပှၤတစူၢ်တနာ်ဘၣ်တဖၣ်န့ၣ် တၢ်ကဆှီ လၢအဂီၢ် တအိၣ်ဘၣ် နီတမံၤဘၣ်. မ့ၢ်အသူၣ်အသးဒီး အသး လၢအသ့ၣ်ညါဒၣ်တၢ် ဒၣ်လဲာ်န့ၣ်, တကဆှီဘၣ်လီၤ.

16 They profess that they know God, but by their works they deny him, being abominable, disobedient, and unfit for any good work.
16 ပှၤတဖၣ်န့ၣ် စံးလီၤအသး လၢသါသ့ၣ်ညါယွၤလီၤ. ဘၣ်ဆၣ်ဒီး သမၢအီၤ လၢအတၢ်ဖံးတၢ်မၤန့ၣ်လီၤ. မ့ၢ် ပှၤလၢပသးဘၣ်အၢအီၤ, ဒီးပှၤတစူၢ်ဘၣ်တၢ်ဘၣ်, ဒီးလၢ ကယဲၢ် တၢ်မၤတၢ်ဂ့ၤ အဂီၢ်န့ၣ် တဂိာ်တသီၣ်ဘၣ် နီတမံၤဘၣ်.

တံတူး Titus 2

1 But say the things which fit sound doctrine,
1 မ့မ့ၢ်နဲဒၣ်အံၤ ကတိၤတၢ် လၢအကြၢးဒီး တၢ်သိၣ်တၢ်သီ လၢအဂ့ၤအဘၣ်,

2 that older men should be temperate, sensible, sober minded, sound in faith, in love, and in patience:
2 ဒ်သိး ပိာ်ခွါသးပှၢ်တဖၣ် ကမ့ၢ် ပှၤကီၤအသး, ပှၤပာ်အသး သပှၢ်သပှၢ်, ပှၤကဒုလီၤတံၢ်, ပှၤလၢအအိၣ်ဆူၣ် လၢတၢ်နာ်အပူၤ, လၢတၢ်အဲၣ်တၢ်ကွံ အပူၤ, လၢတၢ်ဝံသးစူၤ အပူၤန့ၣ် တက့ၢ်.

3 and that older women likewise be reverent in behavior, not slanderers nor enslaved to much wine, teachers of that which is good;
3 ဒ်န့ၣ်အသိး ဒ်သိး ပိာ်မုၣ်သးပှၢ်တဖၣ်န့ၣ်, လၢအမၤတၢ်ဖံးတၢ် အပူၤ ကမ့ၢ် ပှၤဂ့ၤဝဲဘၣ်ဝဲ ဒီးတၢ်စီတၢ်ဆှံ, ဒီးတမ့ၢ်ဘၣ် ပှၤဒုၣ်ဒွဲၣ်တၢ်, တမ့ၢ်ဘၣ် ပှၤအီလုၣ်ကိစပံးထံဘၣ်, မ့ၢ် ပှၤသိၣ်တၢ် လၢအဂ့ၤ,

4 that they may train the young women to love their husbands, to love their children,
4 ဒ်သိး အကသိၣ်က့ၤ ပိာ်မုၣ် လၢအသးစၢ်တဖၣ် လၢအကပာ်အသး သပှၢ်သပှၢ်, လၢအကမ့ၢ် ပှၤအဲၣ်အဝၤ, ပှၤအဲၣ်အဖိ,

5 to be sober minded, chaste, workers at home, kind, being in subjection to their own husbands, that God’s word may not be blasphemed.
5 ပှၤကဒုလီၤတံၢ်, ပှၤစီဆှံ, ပှၤကွၢ်အဟံၣ်, ပှၤအသးဂ့ၤ, ပှၤစူၢ်အဝၤ, ဒ်သိး ယွၤအကလုၢ်အကထါ သုတဘၣ် တၢ်ဒုၣ်ဒွဲၣ်အီၤ တဂ့ၤလီၤ.

6 Likewise, exhort the younger men to be sober minded;
6 ဒ်န့ၣ်အသိး သဆၣ်ထီၣ် ပှၤပိာ်ခွါ လၢအသးစၢ်တဖၣ် အခံ, ဒ်သိးအကပာ်အသး သပှၢ်သပှၢ် တက့ၢ်.

7 in all things showing yourself an example of good works; in your teaching showing integrity, seriousness, incorruptibility,
7 ဒုးနဲၣ်နသး လၢတၢ်မၤဂ့ၤ အဒိအတဲာ် လၢတၢ်ကိးမံၤဒဲး အပူၤ, လၢသိၣ်တၢ်သီတၢ် အပူၤန့ၣ်, ဒုးနဲၣ် တၢ်တအုၣ်တကျၣ်ဘၣ်, တၢ်ပာ်အသး သပှၢ်သပှၢ်,

8 and soundness of speech that can’t be condemned; that he who opposes you may be ashamed, having no evil thing to say about us.
8 တၢ်ကတိၤ အဂ့ၤအဘၣ် လၢပှၤပာ် တၢ်ကမၣ် လၢအီၤ တသ့ဘၣ်, ဒ်သိးပှၤထီဒါတဖၣ်, စံးအၢ ပှၤအလီၢ်တအိၣ်ဘၣ် သတးဒီး, ကမဲာ်ဆှးန့ၣ် တက့ၢ်.

9 Exhort servants to be in subjection to their own masters, and to be well-pleasing in all things; not contradicting;
9 သဆၣ်ထီၣ် တၢ်အကုၢ်အပှၤ အခံ ဒ်သိး အကစူၢ် အကစၢ်တဖၣ်, ဒီးမၤ တၢ်ဘၣ်အသး လၢတၢ်ခဲလၢာ်, ဒီးတဂ့ၢ်လိာ်ဘှီလိာ်ဘၣ်,

10 not stealing, but showing all good fidelity; that they may adorn the doctrine of God, our Savior, in all things.
10 ဒီးတဟံးန့ၢ်ခူသူၣ်တၢ်ဘၣ်, ဒီးကဒုးနဲၣ် အကလုၢ်တီ ကစီဒီ လၢတၢ်ခဲလၢာ်, ဒ်သိး အကမၤ ကယၢကယဲ တၢ်အုၣ်က့ၤခီၣ်က့ၤပှၤ, ယွၤအတၢ်သိၣ်တၢ်သီ လၢတၢ်ခဲလၢာ် အပူၤ တက့ၢ်.

11 For the grace of God has appeared, bringing salvation to all men,
11 အဂ့ၢ်ဒ်အံၤ, ယွၤအဘျုးအဖှိၣ် ဘၣ်ဃးဒီး တၢ်အုၣ်က့ၤခီၣ်က့ၤ လၢပှၤကညီ ခဲလၢာ် အဂီၢ်, အိၣ်ဖျါထီၣ်,

12 instructing us to the intent that, denying ungodliness and worldly lusts, we would live soberly, righteously, and godly in this present world;
12 ဒီးသိၣ်က့ၤသီက့ၤပှၤ, လၢပဘၣ်ညိကွံာ် တၢ်တယူးတယီၣ်ဘၣ် ယွၤ, ဒီးတၢ်သးကွံ ဘၣ်ဃးဒီး ဟီၣ်ခိၣ်, ဒီးလၢပဘၣ်အိၣ် ပဘၣ်ဆိး လၢအအံၤတဃၣ် အိၣ်ဒီး တၢ်ပာ်ပသး သပှၢ်သပှၢ်, အိၣ်ဒီး ပသူၣ်တီပသးလိၤ, ဒီးတၢ်ယူးယီၣ်ယွၤန့ၣ်,

13 looking for the blessed hope and appearing of the glory of our great God and Savior, Jesus Christ;
13 ဒီးလၢပဘၣ်ကွၢ်လၢ် တၢ်မုၢ်လၢ် လၢအဘၣ် တၢ်ဆိၣ်ဂ့ၤ, ဒီးတၢ်ဒိၣ်ယွၤဒီး တၢ်အုၣ်က့ၤခီၣ်က့ၤ ပှၤကစၢ် ယ့ၣ်ၡူးခရံာ်, အလၤကပီၤ အတၢ်အိၣ်ဖျါန့ၣ်လီၤ.

14 who gave himself for us, that he might redeem us from all iniquity, and purify for himself a people for his own possession, zealous for good works.
14 အဝဲဒၣ်န့ၣ် ဟ့ၣ်လီၤကွံာ်အသး လၢပဂီၢ် ဒ်သိးအကပှ့ၤက့ၤ ပှၤ လၢတၢ်ဒဲးဘး ခဲလၢာ် အပူၤ, ဒီးမၤကဆှီထီၣ် ပှၤတကလုာ် လီၤဆီဒၣ်တၢ် လၢအဂီၢ်ဒၣ်ဝဲ, လၢအသးဆူၣ် လၢတၢ်မၤဂ့ၤတၢ် အဂီၢ်လီၤ.

15 Say these things and exhort and reprove with all authority. Let no man despise you.
15 တၢ်န့ၣ်တဖၣ် ကတိၤနဲ, ဒီးသဆၣ်ထီၣ် ပှၤအခံ, ဒီး သိၣ်ဃီၣ် တၢ်အိၣ်ဒီး တၢ်မၤလိာ် ခဲလၢာ် တက့ၢ်. မ်ပှၤသု တမၤတရီတပါနၤ နီတဂၤ တဂ့ၤ.

တံတူး Titus 3

1 Remind them to be in subjection to rulers and to authorities, to be obedient, to be ready for every good work,
1 ဒုးသ့ၣ်နီၣ်ထီၣ်က့ၤအီၤ လၢအဘၣ်ပာ်အသး လၢပှၤအခိၣ်, ပှၤအိၣ်ဒီးအစိအကမီၤတဖၣ် အဖီလာ်, လၢအဘၣ်စူၢ် ပဒိၣ်တဖၣ်, လၢအဘၣ်အိၣ်ကတီၤအသး လၢကယဲၢ် တၢ်မၤဂ့ၤ တမံၤလၢ်လၢ် အဂီၢ်,

2 to speak evil of no one, not to be contentious, to be gentle, showing all humility toward all men.
2 တဒုၣ်ဒွဲၣ်ဘၣ် ပှၤနီတဂၤဘၣ်, တအ့ၣ်လိာ်ဆိးက့ဘၣ်, လၢအဘၣ်ပာ်အသး ခုၣ်ခုၣ်မုာ်မုာ်, လၢအဘၣ်ဒုးနဲၣ် ကယဲၢ် တၢ်ဝံသးစူၤ လၢပှၤကညီခဲလၢာ် တက့ၢ်.

3 For we were also once foolish, disobedient, deceived, serving various lusts and pleasures, living in malice and envy, hateful, and hating one another.
3 အဂ့ၢ်ဒ်အံၤ, လၢထံး လၢမကိာ်န့ၣ်, ပဝဲစ့ၢ်ကီး ပမ့ၢ် ပှၤဟးဂီၤဖိ, ပှၤတစူၢ်ဘၣ်တၢ်ဘၣ်, ပှၤဒိးလီအသး, ပှၤကဲကုၢ် လၢတၢ်ကလုာ်ကလိၤ, ဒီးတၢ်မုာ်လၤ အကလုာ်ကလုာ် အပူၤ, ပှၤမၤဝဲ ဒီးအသးအၢ, ဒီးအသူၣ်က့ၣ်သးက့ၣ်, ပှၤဂ့ၤဒိးတၢ်သးဟ့အီၤ, ပှၤလၢအသးဟ့လိာ်အသးလီၤ.

4 But when the kindness of God our Savior and his love toward mankind appeared,
4 ဘၣ်ဆၣ်ဒီး တုၤ တၢ်အုၣ်က့ၤခီၣ်က့ၤပှၤ, ယွၤအတၢ်သးကညီၤ ဒီးအတၢ်အဲၣ် ပှၤကညီ အိၣ်ဖျါထီၣ်ဒီး, လၢပတၢ်မၤ လၢတၢ်တီတၢ်လိၤ လၢပမၤပဝဲ အဃိ တမ့ၢ်ဘၣ်.

5 not by works of righteousness, which we did ourselves, but according to his mercy, he saved us, through the washing of regeneration and renewing by the Holy Spirit,
5 မ့ၢ် ဒ်အတၢ်သးကညီၤဒၣ်ဝဲ အသိးန့ၣ်, အဝဲဒၣ် အုၣ်က့ၤခီၣ်က့ၤ ပှၤ လၢတၢ်သ့စီ ဘၣ်ဃးဒီး ပအိၣ်ဖျဲၣ် ကဒီးတစု, ဒီး တၢ်မၤက့ၤပနီၢ်သီ လၢသးစီဆှံ,

6 whom he poured out on us richly, through Jesus Christ our Savior;
6 လၢအလူလီၤဂၢ်လီၤ အီၤ လၢပလိၤ ထူးထူးတီၤတီၤ, လၢတၢ်အုၣ်က့ၤခီၣ်က့ၤ ပှၤယ့ၣ်ၡူးခရံာ် အဃိ,

7 that, being justified by his grace, we might be made heirs according to the hope of eternal life.
7 ဒ်သိး ပဘၣ် တၢ်ပာ်တီပာ်လိၤ ပှၤ လၢအဘျုးအဖှိၣ် သတးဒီး, ပကကဲ ပှၤန့ၢ်ဘၣ်သါတၢ်, ဒ်တၢ်မုၢ်လၢ် တၢ်မူအထူအယိာ် အသိးန့ၣ်လီၤ.

8 This saying is faithful, and concerning these things I desire that you affirm confidently, so that those who have believed God may be careful to maintain good works. These things are good and profitable to men;
8 တၢ်ကတိၤအဝဲန့ၣ် မ့ၢ်အမ့ၢ်အတီ, ဒီးလၢတၢ်န့ၣ်တဖၣ် အဂ့ၢ်အကျိၤ ယသးအိၣ် လၢနကစံၣ်တဲၤတဲလီၤ သပှၢ်ပှၢ် တထံၣ်ဃီ, ဒ်သိး ပှၤလၢအစူၢ်က့ၤနာ်က့ၤယွၤတဖၣ်, ကပလီၢ်အသး လၢအကမၤတၢ်ဂ့ၤ တဘိယူၢ်ဃီန့ၣ်လီၤ. တၢ်န့ၣ်တဖၣ်မ့ၢ် တၢ်အဂ့ၤအဘၣ်, ဒီးမ့ၢ်တၢ်ဘျုးတၢ်ဖှိၣ် လၢပှၤကညီအဂီၢ်လီၤ.

9 but shun foolish questionings, genealogies, strife, and disputes about the law; for they are unprofitable and vain.
9 မ့မ့ၢ် တၢ်သံကွၢ် ကလီကလီ, ဒီးတၢ်ဂံၢ်ထံးဃဲၤလာ်, ဒီးတၢ်အ့ၣ်လိာ်ဆိးက့လိာ်, ဒီးတၢ်တဲးလိာ်ဃိလိာ်ပသး လၢတၢ်သိၣ်တၢ်သီ အဂ့ၢ်အကျိၤန့ၣ်, ဟးဆှဲးအီၤ တက့ၢ်. အဂ့ၢ်ဒ်အံၤ, မ့ၢ် တၢ်တဂိာ်တသီၣ်ဘၣ်, ဒီးတၢ်ကလီကလီလီၤ.

10 Avoid a factious man after a first and second warning;
10 ပှၤလၢအစုတလီၤဃုာ်ဘၣ်န့ၣ်, သိၣ်ဃီၣ်အီၤ တစု, ဒီးပှဲၤထီၣ် ခံစုတစု အလီၢ်ခံန့ၣ်, ဟးဆှဲး အီၤ တက့ၢ်.

11 knowing that such a one is perverted, and sins, being self-condemned.
11 နသ့ၣ်ညါ လၢပှၤ ဒ်န့ၣ်သိး တဂၤန့ၣ် ဘၣ် တၢ်မၤကဒါအီၤ, ဒီးမၤ တၢ်ဒဲးဘး, ဒီးစံၣ်ညီၣ်ဃၣ်လီၤ အသးဒၣ်ဝဲလီၤ.

12 When I send Artemas to you, or Tychicus, be diligent to come to me to Nicopolis, for I have determined to winter there.
12 စီၤအၢ်တ့းမါ မ့ၢ်ဂ့ၤ, စီၤတူဃံၤကူး မ့ၢ်ဂ့ၤ, တုၤ ယမၢ အလဲၤဆူ နအိၣ်ဒီး, ဟဲနဲဆူ ယအိၣ် လၢနံၤကပီလံး အပူၤ ချ့ချ့ တက့ၢ်. အဂ့ၢ်ဒ်အံၤ, ယပာ်ယသး လၢယကအိၣ်ဖဲန့ၣ် လၢတၢ်ဂိၢ်အကတီၢ် ဒီကတီၢ်ညါလီၤ.

13 Send Zenas, the lawyer, and Apollos on their journey speedily, that nothing may be lacking for them.
13 ပှၤသ့လံာ် တၢ်သိၣ်တၢ်သီ စီၤစ့ၤနါ, ဒီးစီၤအပီးလိၤန့ၣ် မၤစၢၤ အလဲၤ လၢညါ သပှၢ်ပှၢ်, ဒ်သိး အမိၣ်န့ၢ်ဘၣ် တၢ်အလီၢ် သုတအိၣ် နီတမံၤတဂ့ၤန့ၣ် တက့ၢ်.

14 Let our people also learn to maintain good works for necessary uses, that they may not be unfruitful.
14 ပှၤဘၣ်ဃးဒီး ပဝဲတဖၣ် စ့ၢ်ကီး, ဒ်သိးအသုတမ့ၢ် ပှၤလၢအတၤသၣ် တအိၣ်ဘၣ် တဂ့ၤဒီး, မ်အမၤလိမၤတၢ် လၢအမၤဝဲ အလီၢ်အိၣ် အဂီၢ်န့ၣ် တက့ၢ်.

15 All who are with me greet you. Greet those who love us in faith. Grace be with you all. Amen.
15 ပှၤအိၣ်လၢယအိၣ် ခဲလၢာ်န့ၣ် ကတိၤဒိၣ်နၤလီၤ. ပှၤလၢအအဲၣ် ပှၤ လၢတၢ်နာ်အပူၤန့ၣ် ကတိၤဒိၣ်အီၤ တက့ၢ်. တၢ်အဘျုးအဖှိၣ်န့ၣ်, မ်အအိၣ်ဒီးသု ခဲလၢာ် တက့ၢ်.